Dani Güiza

Daniel González Güiza eli Dani Güiza (s. 17. elokuuta 1980 Jerez, Cádizin maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa espanjalaista Cádiz. Pääsarjatasolla hän on edustanut myös espanjalaisseuroja Recreativo ja Mallorca sekä turkkilaista Fenerbahçea.Ficha del jugador LFP. Viitattu 10.11.2007.

Güizan puoliso ja asioidenhoitaja on muun muassa glamourmallina tunnetuksi tullut Nuria Bermúdez, jonka kanssa hänellä on vuonna 2007 syntynyt poika. Güiza juhlii jokaista tekemäänsä maalia niin sanotulla jousimiestuuletuksella, jonka isä on Atlético Madridin pelaaja Kiko Narváez. Jereziläinen Kiko valmensi Güizaa tämän nuoruudessa ja tuuletus on kunnianosoitus teinivuosien esikuvalle ja oppi-isälle.How dirty Nuria rescued one of Spain's greatest talents Guardian. Viitattu 30.6.2008.

 Ura 

Güiza aloitti ammattilaisuransa synnyinkaupunkinsa seuran Xerezin paidassa kaudella 1998–1999. Jo kesällä 1999 pääsarjaseura Mallorca hankki lupaavan nuorukaisen riveihinsä. Pääsarjadebyyttinsä hän teki 2. huhtikuuta 2000 Espanyolia vastaan, mutta henkilökohtaisten ongelmien vuoksi ura Mallorcassa pääsarjatasolla ei auennut ja hän vietti suurimman osan ajasta seuran B-joukkueessa sekä lainalla muissa joukkueissa.Güiza, un humilde en la cima de la selección española El Mundo. Viitattu 10.11.2007.

Vuonna 2003 Güiza siirtyi Segunda Divisiónin Ciudad Murciaan, jossa hän teki kahden kauden aikana lähes 40 maalia ja oli joukkueen selvästi paras maalintekijä. Tämä ei jäänyt pääsarjaseuroiltakaan huomaamatta ja kesällä 2005 Getafe osti Güizan 800 000 eurolla, joka oli seuran tuohonastisen historian suurin siirtokorvaus. Getafessa maalimäärät hieman putosivat ja kaudella 2006–2007 Güiza joutui olemaan sivussa muutamista otteluista mahahaavan vuoksi. Saman kauden Espanjan cupissa hän kuitenkin oli suuressa roolissa, kun Getafe pudotti välierässä Barcelonan ja eteni historiansa ensimmäiseen cup-loppuotteluun. Barcelona oli voittanut ensimmäisen osaottelun 5–2, mutta kotikentällään pelatussa toisessa osaottelussa Getafe otti tyylipuhtaan 4–0-voiton Güizan tehdessä maaleista kaksi.Getafe arde y un Barça lamentable se descalabra Marca. Viitattu 10.11.2007. Cupin loppuottelussa Sevilla oli kuitenkin parempi maalein 1–0.

Huolimatta Getafen hyvästä kaudesta Güiza päätettiin myydä kesällä 2007 ja kohteeksi varmistui lopulta hänen entinen seuransa Mallorca. Sopimus oli neljävuotinen ja siirtokorvaukseksi arvioitiin viisi miljoonaa euroa.Güiza confirma su fichaje por el Mallorca Marca. Viitattu 10.11.2007. Neuvotteluissa oli mukana myös venäläinen Rubin Kazan, jonne Güizan joukkuetoveri Veljko Paunović siirtyi. Vielä tuolloin Güiza kuitenkin ilmoitti haluavansa pysyä Espanjassa.Güiza no quiere irse a Rusia y el Depor suena como posible destino Marca. Viitattu 10.11.2007.

Kausi 2007–2008 Mallorcassa oli Güizalle menestys, ja hän voitti Espanjan pääsarjan maalikuninkuuden (Pichichi) 27 maalillaan. 
Heinäkuussa 2008 Güiza siirtyi turkkilaisseura Fenerbahçeen, johon myös Espanjan EM-kultaan johdattanut valmentaja Luis Aragonés siirtyi muutamaa päivää aikaisemmin. Sopimus oli neljävuotinen ja Fenerbahçe maksoi Mallorcalle 20 miljoonan euron siirtokorvauksen.Aragonés ya tiene a Güiza por 17,4 millones de euros Marca. Viitattu 8.7.2008.

Maajoukkue
Güizan hyvät otteet palkittiin marraskuussa 2007, kun hän sai uransa ensimmäisen kutsun Espanjan maajoukkueeseen.Güiza y Senna, las novedades para Suecia e Irlanda del Norte Marca. Viitattu 10.11.2007. Ensiesiintymisensä maajoukkueessa Güiza teki 21. marraskuuta 2007 viimeisessä EM-karsintaottelussa Pohjois-Irlantia vastaan. Hänet valittiin myös Espanjan joukkueeseen kesän 2008 EM-lopputurnaukseen, jossa joukkue voitti mestaruuden. Güiza oli avauskokoonpanossa alkulohkon päätösottelussa Kreikkaa vastaan, ja teki ottelussa maajoukkueuransa ensimmäisen maalin. Hän pääsi vaihdosta kentälle myös puolivälieräottelussa Italiaa vastaan, välieräottelussa Venäjää vastaan ja loppuottelussa Saksaa vastaan. Rangaistuspotkukilpailuun venyneessä Italia-ottelussa hän oli joukkueensa neljäs ampuja ja epäonnistui yrityksessään, mistä huolimatta Espanja selviytyi jatkoon. Venäjä-ottelussa hän teki turnauksen toisen maalinsa.Jugadores de la Selección  Fútbol en la Red. Viitattu 22.11.2007.

 Saavutukset 

 Euroopan-mestaruus: 2008
 Primera Divisiónin maalikuninkuus: 2007–2008
 Hopea Kenkä: 2007–2008
 Zarra-palkinto: 2007–2008

 Lähteet 




 Viitteet 

Luokka:Espanjalaiset jalkapalloilijat
Luokka:Vuonna 1980 syntyneet
Luokka:Elävät henkilöt
Luokka:Jalkapallon Euroopan-mestarit